5.1. בחירת המוצרים המבוקשים באתר ויצירת סל קניות– 5.1.1. כדי לרכוש מוצרים באתר, על המשתמש לעבור בין קטגוריות המוצרים השונות, ולהוסיף ל”סל הקניות” שלו את המוצרים אותם הוא מעוניין לרכוש. המשתמש יבחר את המוצר ו/או השירות, הצבע והמידה המבוקשים, כאשר לכל מוצר ו/או שירות המוצע באתר, יוצג “דף מוצר” שבו יופיעו פרטי המוצר או השירות המוצע ומחירו (להלן: “דף המוצר”). 5.1.2. החברה רשאית לעדכן את דף המוצר מעת לעת, להוסיף או להשמיט מוצרים, להסיר מוצרים שאזלו מן המלאי, להוסיף צבעים ו/או מידות וכן לעדכן ו/או לשנות את מחירי המוצרים ואת תעריפי דמי-המשלוח מעת לעת. המחיר התקף ביחס להזמנה שבוצעה הוא המחיר המתפרסם בעת השלמת תהליך ההזמנה (הכולל את מסירת פרטי כרטיס האשראי כמפורט להלן). אם עודכנו המחירים לפני שהושלם תהליך ההזמנה, יחוייב המשתמש לפי המחירים המעודכנים נכון למועד השלמת תהליך ההזמנה. כל המחירים המוצגים באתר לגבי המוצרים נקובים בשקלים חדשים, וכוללים מע”מ בשיעורו כדין, אלא אם צוין אחרת במפורש. המחירים אינם כוללים דמי משלוח. 5.1.3. החברה רשאית להציע באתר מבצעים, הטבות והנחות, וכן היא שומרת על זכותה להפסיק, בכל עת, מבצעים, הטבות והנחות אלה, להחליפם או לשנותם, וזאת ללא צורך במתן התראה ו/או הודעה מוקדמת. 5.1.4. מובהר כי התמונות באתר הינן להמחשה בלבד, ייתכנו שינויים בין התמונות, לרבות הצבעים המופיעים בתמונות ופרטי המוצרים לבין המוצרים בפועל. שינויים אלה נובעים, בין היתר, מן העובדה כי המוצרים מצולמים ומוצגים על גבי מסך מחשב. מובהר בזאת כי, החברה משתדלת לעשות כמיטב יכולתה כדי להציג בפני המשתמשים תמונות מדוייקות ככל האפשר. 5.1.5. החברה אינה מתחייבת להחזיק מלאי של כל המוצרים שתמונותיהם מופיעות באתר. 5.2. רכישת מוצרים באתר תתבצע באמצעות מילוי הזמנה – 5.2.1. עם סיום בחירת המוצרים על ידי המשתמש, באפשרות המשתמש לבצע הזמנה כ”אורח”, כלומר ללא הרשמה לאתר או באמצעות פתיחת “חשבון אישי” עם שם משתמש וסיסמה, אשר ישמש את המשתמש לשם מעקב אחר מצב הזמנות שביצע, וכן לצורך ביצוע רכישות נוספות באתר באופן שהליכי הרכישה ייעשו קצרים ופשוטים. 5.2.2. המידע שיימסר על-ידי המשתמש באתר ישמש בין היתר לשליחת דיוורים רשמיים של האתר (ניוזלטר) בדואר אלקטרוני (מייל) ו/או במסרון קצר (SMS) למשתמש אודות מבצעים, הטבות או עדכונים באתר (ניוזלטר), זאת אך ורק לאחר קבלת אישור המשתמש לכך. באם משתמש מעוניין להסיר את עצמו מן הדיוור לאחר שנרשם, הוא יכול לעשות זאת בקלות באמצעות הלינק בתחתית הדיוור שהתקבל בדואר אלקטרוני או באמצעות משלוח מסרון חוזר בהתאם להנחיות הרשומות במסרון שקיבל, לפי העניין. יש לציין כי עשויות להיות רשימות דיוור נפרדות, למשל: האחת- כללית הנשלחת לגבי הטבות או עדכונים באתר, והשנייה- הכוללת עידכונים אישיים למשתמש בהתאם להעדפותיו כפי שסימן. על המשתמש לשים לב כי הסיר את עצמו מהרשימה המבוקשת, ובמקרה שאיננו מעוניין לקבל עוד דיוורים, באחריותו להסיר את עצמו מן הרשימות השונות. 5.2.3. פתיחת “חשבון אישי” נעשית באופן הבא: יש ללחוץ על ‘הצטרפות’ בפינה הימנית העליונה, להזין כתובת דואר אלקטרוני (מייל), לבחור סיסמה, וזהו – נרשמת. מיד ייווצר עבור המשתמש דף אישי – ‘החשבון שלי’, שבו אפשר לעדכן את פרטי המשתמש, לעקוב אחר מצב ההזמנות, לגשת להיסטוריית הפריטים שהמשתמש רכש ולכל מה שנוגע לפעולות שביצע בעבר באתר. 5.2.4. הזמנה כ”אורח” – קיימת אפשרות למשתמש לבצע הזמנה באתר ללא פתיחת חשבון אישי. עם זאת, במידה והמשתמש ביצע הזמנה כ”אורח” ולאחר מכן ביקש להחזיר את ההזמנה – על מנת שיתאפשר לרשום יתרה לזכותו, יווצר חשבון זמני אליו תוזן היתרה. במידה והמשתמש מעוניין בהחזר כספי וזכאי לו על-פי הוראות תקנון זה, החזר שכזה יינתן על חשבון יתרת הזכות. 5.2.5. על מנת לבצע הרכישה, יתבקש המשתמש לבחור סיסמא, וכן להקליד פרטים אישיים בסיסיים כולל: שם, כתובת, כתובת דואר אלקטרוני, מספר טלפון ופרטי כרטיס אשראי. על המשתמש להקפיד על הקלדת הפרטים הנכונים והמדויקים על מנת להבטיח את ביצוע ההזמנה והגעתה לייעדה ללא תקלות (להלן: “הליך ההזמנה”). 5.2.6. במקרה שהמוצרים יחזרו לחברה בשל מסירת פרטים מוטעים ו/או שגויים על-ידי המשתמש, יחוייב המשתמש בתשלום בגין דמי משלוח וטיפול. מסירת פרטים כוזבים ביודעין עלולה לעלות כדי עבירה פלילית. נגד מגישי פרטים כוזבים עלולים להינקט צעדים משפטיים אזרחיים ופליליים, לרבות תביעות נזיקין בגין נזקים שיגרמו לחברה עקב שיבוש הפעלת האתר. 5.2.7. בעת עדכון סל הקניות, החברה שומרת לעצמה את הזכות לשלוח למשתמש תזכורת אודות “סל נטוש”, באמצעות שליחת דואר אלקטרוני לכתובת שהוזנה על-ידו. 5.2.8. במעמד ביצוע הליך ההזמנה תבצע החברה בדיקת פרטי כרטיס האשראי שמסר המשתמש, ועם קבלת אישור ההזמנה על-ידי חברת כרטיסי האשראי, תימסר למשתמש הודעה מתאימה כי ההזמנה אושרה ובוצעה (באתר וכן בהודעת דואר אלקטרוני). מובהר כי חיוב המשתמש בגין עלות המוצר או השירות הנרכש על ידו, יתבצע באמצעות כרטיס האשראי מיד עם סיום ביצוע ההזמנה. 5.3. תנאים להשלמת עסקת הרכישה – 5.3.1. עסקת הרכישה תבוצע רק לאחר השלמת הליך ההזמנה ולאחר שהחברה תקבל אישור מאת חברת כרטיסי האשראי על ביצוע החיוב, בהתאם לנוהלי העבודה הקיימים בינן לבין החברה (להלן:”העסקה”). במקרה בו לא אושרה העסקה על-ידי חברת האשראי, יקבל המשתמש הודעה מתאימה. 5.3.2. השלמת העסקה מותנית בכך שהמוצרים המבוקשים קיימים במלאי בעת השלמת הליך ההזמנה. במקרה של מוצר, אשר אזל מן המלאי ו/או שישנה בעיה באספקתו, מכל סיבה שהיא, תהא החברה רשאית להודיע למשתמש על ביטול ההזמנה. הודעה כאמור תימסר למשתמש באמצעות דואר אלקטרוני ו/או בהודעה טלפונית ו/או בהודעת מסרון בטלפון הנייד, על-פי בחירת החברה. במקרה כאמור, לא תהא למשתמש טענה כלשהיא כנגד החברה ובעצם ביצוע ההזמנה, מוותר המשתמש על כל טענה כאמור, בכפוף להשבת כל סכום ששילם המשתמש עבור ההזמנה, במידה ששילם. 5.3.3. החברה שומרת לעצמה את הזכות להגביל את כמות המוצרים ו/או את סכום ההזמנה, בכל הזמנה, בהתאם לשיקול דעתה הבלעדי. 5.3.4. העסקה תירשם במחשבי החברה ויהיה ניתן לעקוב אחר הטיפול בה באמצעות קישור “החשבון שלי” שבאתר. כמו כן, יישלח למשתמש אישור בדואר אלקטרוני בדבר ביצוע הפעולה בתוך 48 שעות ממועד ביצוע העסקה. יובהר ויודגש כי, משלוח הודעת דואר אלקטרוני בדבר רישום העסקה במערכת הממוחשבת של החברה אינה מהווה ראיה בדבר השלמת העסקה ואין במשלוח הודעת הדואר אלקטרוני כדי לחייב את החברה. מובהר כי רק רישומי מערכת המחשב של החברה, הכוללים רישום ממוחשב ואוטומטי של כל הפעולות באתר, מהווים ראיה לכאורה לאמור בהם.